
        Д О К Л А Д Н А  З А П И С К А



   

  

от  

                                                   ДИМИТЪР НИКОЛОВ 

   
        КМЕТ НА ОБЩИНА БУРГАС
Относно: Предоставяне на безвъзмездна финансова помощ в полза на физическо лице – А. Г. Г. ЕГН **** чрез майка му Десислава **** Стоянова, ЕГН ****
УВАЖАЕМИ ОБЩИНСКИ СЪВЕТНИЦИ,
Моля, на основание чл. 33, ал. 5 от Правилник за организацията и дейността на Общинския съвет и взаимодействието му с общинската администрация на Община Бургас, Общински съвет – Бургас да включи в дневния ред на редовното си заседание № 48, което ще се проведе на 25.09.2018 г., следния неотложен въпрос: Предоставяне на безвъзмездна финансова помощ в полза на Десислава **** Стоянова за сина й А.Г.Г. 

Квалифицирането на този въпрос като неотложен се обуславя от следните обстоятелства: В Община Бургас е постъпило искане с Вх. № 94-01-31855/18.09.2018 г. от г-жа Десислава Стоянова с постоянен и настоящ адрес гр. Бургас, ж.к. “ **** ” бл. ****, вх. ****, за предоставяне на еднократна финансова помощ за сина й А.Г.Г. Детето е на 10 г. (Удостоверение за раждане) и страда от „Дисембриопластичен невроепителиален тумор. Мултинодуларенвакуолизиращ невронален тумор“. Заболяването датира от м. август 2008 г. От тогава, на момчето А. са извършвани периодични изследвания с ядрено – магнитен резонанс. (Изследвания). Има забавяне в говора и асиметрия в подвижността с известна слабост в долния десен крайник, само когато бяга. 

Предвид състоянието на сина си, г-жа Стоянова провежда редица консултации с детски и общи хирурзи в страната и в чужбина. Според същите е необходима спешна операция. В тази връзка, молителката подава заявление, относно организационно и финансово подпомагане за лечение в чужбина до Център „Фонд за лечение на деца“ в България при Министерство на здравеопазване, но за съжаление процедурата по одобрение изисква повече време и допълнителни документи. 

А единствената възможност за лечение на детето е в клиника в град Хановер, Германия от където имат потвърждение от доц. д-р Венелин Герганов. Сумата, която е необходима е в размер на 50 000 €. Забава на бъдещето ефикасно лечение за момчето би довело до настъпване на необратими процеси и непоправими вреди и е заплаха за неговия живот и здраве. 
Изложеното обосновава необходимост за предварително изпълнение на решението за предоставяне на безвъзмездната финансова еднократна помощ, съгласно чл. 60, ал. 1 от АПК предвид осигуряване на живота и здравето на детето. 
Предвид гореизложеното и на основание Правилник за реда за предоставяне на еднократни безвъздмездни финансови помощи в полза на физически лица, приет с Решение на Общинския съвет по т. 6, Протокол № 37/24.06.2014 г., чл. 21, ал. 1, т. 8 ЗМСМА и чл. 60, ал. 1 АПК, предлагам Общински съвет Бургас да вземе следните:
Р Е Ш Е Н И Я:
1. Да се предостави на А.Г.Г., ЕГН **** чрез майка му Десислава **** Стоянова, ЕГН **** с постоянен адрес гр. Бургас, ж.к. “ **** ” бл. ****, вх. ****, еднократно сума от 2 000 (две хиляди) лева, за неотложни здравни нужди. 
2. Сумата в размер на 2 000 (две хиляди) лева е за сметка на одобрените средства в Бюджет 2018 за финансови помощи от Общински здравен фонд. 
3. На основание чл. 60, ал. 1 от Административнопроцесуалния кодекс, допуска предварително изпълнение на настоящото решение.  

Приложения: 
1. Копие на Заявление с Вх. № 94-01-31855/18.09.2018 г.
2. Копие на Удостоверение за раждане.
3. Копия на Изследвания по образна диагностика.
4. Копие на оферта от клиника в гр. Хановер, Германия. 
5. Копие на Декларации приложение 1 и 2.

